מקום להתאבל מפגש פסיכודרמה חודשי בהנחיית מאיה לאוב
2026-01-08 19:00 - 22:00 (Asia/Jerusalem) | מרכז גוף והנפש, מרכז גוף והנפש, רמת השרון
אבל זו מיומנות: המיומנות להמשיך לאהוב את מי שמת גם כשהלב שבור. זו התנועה הנגדית להתקשחות הלב, התנתקות או הצפה. זו האפשרות להסתובב עם לב פתוח, למרות הכאב, ואולי בזכותו, להוקיר ולהודות על החיים עצמם, הכוללים את היצורים החיים והמתים.
מפגשי ״מקום להתאבל״ מתקיימים אחת לחודש, בערב יום חמישי האחרון בחודש, במרכז גוף נפש ברמת השרון.

אין מדובר בקבוצה קבועה אלא במפגשים חד פעמיים. ניתן להגיע למפגשים רבים, אך אין רצף קבוצתי או תהליכי. ​במהלך הערב נעשה שימוש בטכניקות הפסיכודרמה על מנת לפגוש את מתינו – דרך משחקי תפקידים, ביניהם חילופי תפקידים בין החיים ובין המתים, טכניקת הכיסא הריק, כפילים ועוד. בכל חודש אדם אחד או שניים (״הפרוטגוניסטים״) יעמדו במרכז הפגישה, בעוד שאר הנוכחים משתתפים כקהל העדים.
אדם יכול לבוא על מנת להביע את אהבתו וגעגועיו, אחרת יכולה לבוא על מנת לסגור חשבונות שנותרו פתוחים, לומר סליחה או לקבל סליחה שלא ניתנה בזמנה. יכול אדם לבוא לקונן את שלא בכה שנים רבות, או לבכות פרידה שהתרחשה רק לאחרונה, ועוד אי אפשר לתפוס את ההעדר. ניתן להגיע מוכנים עם תכנים שחשבתן עליהם מראש או בשטף ספונטני של מה שיצא.​

ה​פסיכודרמה היא דרך מופלאה לשמור על קשר עם מי שמת, להרגיש אותו שוב, לחוות אותו מחוץ למחשבות שבתודעתי. זהו כלי קבוצתי, המייצר חוויה שאינה הרגלית, השונה משיח פנימי. אפילו אם ממש מדמיינים ומרגישים את המתים בתוכנו, כאשר המפגש יוצא מחוץ לגבולות הפנימיים של אדם בינו לבין עצמו, בנוכחות אנשים אחרים ובאמצעות חילופי תפקידים, ממד חוויתי נוסף נוצר, ובו גם אפשרות חדשה לעיבוד, אולי גם לשחרור והתרה.

כיצד לנווט ספקות עם סרקונג רינפוצ'ה
2026-01-01 19:30 - 21:30 | ביתה של מיכל רון תל אביב
כיצד לנווט ספקות
לעיתים, דווקא ברגעים הכי פשוטים – כשאנחנו בוחרים מסלול לימודים, מתלבטים בעבודה, או שואלים את עצמנו אם להישאר בזוגיות – הספק מתגנב פנימה. לעיתים ספק קשה, לעיתים ספק קל, אבל תמיד נוכח. אנו חשים מבולבלים, חסרי יכולת להחליט. זהו הספק השלילי.
הספק השלילי הזה לא רק עוצר אותנו – הוא מכרסם בביטחון העצמי שלנו, משאיר אותנו בתחושת חוסר שליטה, ומונע מאיתנו לשאול את השאלות שבאמת חשובות. הוא נולד מהפחד לטעות, מהקושי לסמוך על עצמנו, ומרחיק אותנו מהחיים שאנחנו באמת רוצים לחיות.
אולם, יש גם ספק אחר – ספק חיובי. הספק החיובי הוא כמו מנורה שמאירה שבילים חדשים. הוא לא עוצר אותנו – הוא מזמין אותנו לצעוד קדימה. הוא מעורר סקרנות, פותח פתח לחקירה, ומלמד אותנו לא לקבל שום דבר כמובן מאליו. הבודהה עצמו עודד אותנו: אל תאמינו לכל מה שנאמר לכם – בדקו, חקרו, גלו בעצמכם.
ספק חיובי עוזר לנו לבנות הבנה אמיתית ולפתח חוכמה מתוך מסע של בירור וחקירה אישית. הוא מתמיר אותנו מתלמידים שקופים, שמקבלים את הדברים כפשוטם, לאנשים בעלי מחשבה עצמית, מודעות ועומק.
במפגש הערב נלמד מצנשאב סרקונג רינפוצ’ה כיצד להפוך את הספק מכלי מעכֵּב – לכלי מעורר. נחקור כיצד להשתמש בו כדי להעמיק, להבין, ולצעוד בדרך רוחנית שמבוססת על בירור כן ואמיתי. זהו מסע – ואתם מוזמנים לצעוד בו איתנו.

סופ״ש ארוך (ד' עד שבת) של ויפאסנה לקהילה הגאה - מגדר, הגדרות וחמלה - סנדיה בר קמה ואודליה ויינברג, בסיוע נטע לוי
2025-12-31 14:30 - 17:00 | עין דור, עין דור, עין דור
מגדר, הגדרות וחמלה
ריטריט ויפאסנה לקהילה הגאה
עם סנדיה בר-קמה ואודליה ויינברג, בסיוע נטע לוי

“אל לנו לבטל את ההתייחסות לזהויות במאמצינו להתעוררות רוחנית.
ההיפך הוא הנכון, עלינו לחקור את הזהויות בדרכנו להארה.
זהות היא לא רק פוליטית, היא גם מכילה את הטבע האמיתי שלנו כשהיא נטולה מהעיוותים שאנו משייכים לה”.
Zenju Earthlyn Manuel

הדרך הבודהיסטית (הדהרמה) היא אוסף של תפיסות ותירגולים המכוונים לשחרור מסבל ולחירות.
תחושת שוני או חריגות גורמות לסבל רב למי שגדלו בחברה שבה חריגוּת נתפסת כתופעה שלילית, מפחידה ואף מעוררת אלימות. רבות’ים מאיתנו הפנימו את המסרים השליליים והפוגעניים שספגנו בשנות הילדוּת וההתבגרות.
המדיטציה והתרגול עוזרים לנו לייצר “סם שכנגד” להומופוביה המופנמת, לרתיעה מלהיות שונה, ולַפַּחד מהוקעה חברתית; הם עוזרים לנו לקבל ולאמץ אל ליבנו את עצמנו – כפי שאנחנו (ברגע זה).
היכולת לראות את עצמנו בעיניים חומלות מתפתחות ומתחזקות עם תרגול המדיטציה. הכלים שמציעה הוויפאסנה – ההתבוננות השקטה, החקירה של הנשימה, של תחושות הגוף ושל מצבי התודעה השונים, פיתוח איכויות של חמלה – כל אלה תורמים ליכולת שלנו לחיות בשלום עם עצמנו ועם הסביבה, ליכולת שלנו לפתח אינטימיות עם עצמנו ועם הזולת.
“האושר שלנו תלוי גם בכמה אנחנו מסוגלים לאהוב, את עצמנו ואת הזולת. אם אנחנו כלואים בתוך הפחד שלנו אנחנו סובלים מאוד“, אומר ג’ק קורנפילד, אחד מהמורים הבכירים לוויפאסנה במערב.
הזהויות שלנו מעניקות לנו ביטחון, תחושת ודאות ושייכות, אבל יש להן מחיר. מצד אחד, הדרך הבודהיסטית מדברת על שחרור וחופש מזהויות, מצד שני, על התייחסות נבונה ומשחררת אל הזהות (Upaya). יש כביכול מתח בין זהות לבין אי-הזדהות.
איך תהליכי שחרור מזהות לא יובילו לדחייה, להתכחשות ולמעקפים רגשיים?
כיצד אפשר לקבל ולחבק את הזהות השונַה בלי ליצור היאחזות?
איך לחיות בשלום עם המגדר וההגדרה שלי, יחד עם ההבנה שהגדרות אלה הן אשלייתיות במהותן?
כיצד לאמץ ולחזק את הזהות הייחודית והשונה שלי – יחד עם היכולת להתרחב אל מעבר לגבולות העצמי?
הזהות האנושית מורכבת מאוסף של מרכיבים (skandhas), שהדרך הבודהיסטית מזמינה אותנו לחקור ללא הזדהות כ’אני’ ו’שלי’ מחד, וללא דחייה וסלידה מאידך. אי-הזדהות משמעה לעשות שלום עם היש.
כל הזהויות שלנו הן שוות-ערך, כולן מכובדות וראויות באותה המידה, וכולן ריקות מעצמיות ומ”אמת” באותה המידה. חופש זה לא שלא יהיו יותר זהויות, חופש משמעו לא להיות כבול’ה על ידי הזהויות האלה.
הריטריט מהווה ‘מרחב מוגן’ שבו אפשר לגעת בעולמנו הפנימי, לחוות את האיכות חסרת הגבולות של הלב ואת היכולת שלנו לאהוב, לחמול, לשמוח ולהביא ריפוי.
מהות מדיטציית הוויפאסנה היא לחקור את מה שגורם לנו לסבל ואיך להשתחרר ממנו. הזהות וההגדרה שלנו יכולות להוות גורם לסבל עמוק – או יכולות להיות שער לתובנות טרנספורמטיביות, להתעוררות ולחופש; שער לחיים של שלווה והרמוניה עם עצמי ועם העולם, לתחושת ביטחון והעצמה אישית ולאהבה חובקת כל.

סופ״ש ארוך (ד'-שבת) של ויפאסנה - יהל אביגור וקרן ארבל - למתרגלות/ים ותיקות/ים
2025-12-24 14:30 - 17:00 | עין דור, עין דור, עין דור
מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.

מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

ריטריט חנוכה - יהל אביגור ולילה קמחי בסיוע אסף פדרמן - לבעלי/ות ניסיון קודם
2025-12-12 14:30 - 17:00 | עין דור, עין דור, עין דור
בריטריט זה ישנה אפשרות להארכה – לתרגול אישי נתמך ולריטריט קבוצתי נוסף, לבעלי ניסיון מתאים

מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.

מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

מפגש מקוון בסדרת מפגשי שבילים רבים – דהרמה אחת: אני רק שאלה: למה אני מרגיש.ה תקוע?
2025-12-12 10:00 - 12:30 | מפגש מקוון
משתתפים: הנזיר קארצון (יקי פלט), ד״ר אורה סתר, ד״ר אסף סטי אל-בר, שרון חסיד אדמוני
מנחים: אילן לוטנברג ואבי פאר
“ללמוד את דרך הבודהה – פירושו של דבר ללמוד את עצמך.
ללמוד את עצמך – פירושו של דבר לשכוח את עצמך.
לשכוח את עצמך – פירושו של דבר להיות מוגשם על ידי ריבוא הדברים.
להיות מוגשם על ידי ריבוא הדברים – פירושו לשמוט גוף-נפש שלך ושל אחרים
עקבות ההתעוררות נמוגים, והתעוררות חסרת עקבות שבה ונגלית לעד.”
(מתוך “מורה הזן דוגן – מבחר כתבים”, איתן בולוקן. הוצאת מגנוס)
קרוב לוודאי שמרבית קוראי הטקסט הזה נמנים על אלו המחפשים דרך לחופש, שלווה, שמחה, תחושת ערך עצמי והגשמה. ועדיין, מרביתנו לא ממש מרוצים ממצבנו וממשיכים לשאול: “למה אני מרגיש.ה תקוע.ה?”
הדרך הבודהיסטית אינה מסתפקת בהצעת תשובות לשאלה הקיומית הזו, אלא מציעה לנו לחקור מהו מקור הנטייה “לתקוע יתד” ולהתמיד בניסיוננו לייצר קביעות.
בהיותה דרך מעשית, מוצעות לנו גם תשובות לשאלה נוספת וחשובה לא פחות: כיצד ניתן להשתחרר ממצב זה? כיצד נאפשר לעצמנו “להיכנס לזרם” – לזרם החיים האלו ממש, בדרך הדהרמה?
התשובות שמוצעות לנו, שונות זו מזו, לפעמים אפילו נראות סותרות או לא מובנות. זאת מכיוון שהן מותאמות ליכולות ולמאפיינים השונים של ההולכים.ות בדרך. רק אנו יודעים מה נכון עבורנו – ולכן, תפקידנו לשמוע אותן, לבחור ביניהן את הדרך המטיבה לנו וליישם אותה בחיינו.
במפגש זה נשמע על גישות ופרשנויות שונות לשאלות האלו – כפי שהן באות לידי ביטוי במסורות הבודהיסטיות השונות.

ריטריט קצר בנושא השתוות הנפש (Equanimity) - סטיבן פולדר ואודליה וינברג בסיוע נטע לוי - לבעלי/ות ניסיון קודם
2025-12-02 14:30 - 17:30 | עין דור, עין דור, עין דור
קורס סוף שבוע ארוך בנושא השתוות הנפש בהנחיית סטיבן פולדר
Equanimity: Dancing with Uncontrollable Life

כאשר תלמידיו של הבודהה נאספו לשמוע את מילותיו האחרונות, הוא אמר בין השאר: היו אי לעצמכם’. איכויות אלה של עצמאות, שקט ויציבות נדרשות במיוחד בתקופות של אי-ודאות, חרדה, קונפליקט וקושי. אבל איך נוכל להישאר שקטים, ובכל זאת להשמיע את קולנו, בכל זאת לצאת ולפעול למען שינוי בעולם? האם האי אינו גם דימוי של נפרדות בשעה שמה שאנחנו בעצם רוצים זה שתרגול תשומת לב יחזיר את החיבור האינטימי שלנו לחיים? ואם כך, כיצד נוכל להמנע מלחוש רוגז, מלהיות מוצפים משטף הנסיבות הכוללות סכסוך, עוולות וסבל? כיצד נוכל לפתח הגנה שאינה נשענת על שריון חיצוני ועור עבה?
התשובה היא בלימוד העוצמתי והנשגב של איזון פנימי. זהו לימוד מרכזי: האיזון הפנימי היא אחת מהברהמה ויהאראס, האיכויות חסרות הגבולות של הלב, וזהו גם הרכיב האחרון והגבוה ביותר של אברי ההתעוררות. זו היכולת שלנו להיות קלילים וחופשיים ולרקוד עם שינוי. איך נוכל לתרגל ולטפח איכות זו?

יחד במחסה הבודהה, דהרמה וסנגהה: 4 שבועות בריטריט סתיו קבוצתי בשירות
2025-11-19 14:30 - 16:30 | עין דור, עין דור, עין דור
להיות יחד במחסה הבודהה, דהרמה וסנגהה ולשלב תירגול בחיי יומיום – בעינים טובות

19.11 עד 11.12
ניתן יהיה להמשיך לריטריט חנוכה שמתחיל ב 12.12

זוהי הזדמנות ייחודית לשהות ארוכה בעין דור: לשלב בין תרגול יחד ולבד, לאורך זמן וכחלק מסנגהה קטנה, בליווי ותמיכה במרכז תובנה.
בריטריט זה נשלב בין תרגול פורמלי ושעות בשתיקה לבין כ-5 שעות עשייה יומית במרכז, שתתמוך בטיפוחו ובמימוש הפוטנציאל שלו לתמיכה בעשרות רבות של מתרגלות ומתרגלים מדי שבוע.

מסגרת התרגול

שלוש ישיבות משותפות ביום.
הקשבה מדי ערב לשיחות דהרמה ושיח משותף.
יום בשבוע יוקדש לתרגול בשתיקה מלאה.
כחמש שעות עשייה בפעולה ביום במשימות שונות במרכז תובנה

שתיקה תישמר מדי ערב לאחר התרגול האחרון ועד לארוחת הצהריים שלמחרת, לטובת העמקת התרגול והשקט.

ליווי דהרמי
שיחה אישית וקבוצתית מדי שבוע עם המורה המלווה שימי לוי, פגישה קבוצתית נוספת עם מורה / מנחה במהלך השבוע.

הריטריט יחל בישיבה במסגרת קבוצתית, בכניסה והעמקה אל התרגול בתוך מרחב משותף ותומך, ולאחריו כניסה עם הנחייה לתרגול בשילוב עשייה.
ב 19.11 בסופ”ש ארוך בהנחיית שימי לוי ואסף סטי אל-בר

הכבישים הסואנים של התודעה ריטריט יום של התבוננות משחררת במחשבות
2025-11-14 09:00 - 17:00 | מלון נווה שלום
“לנוכח הכרתך במה שאמיתי, וחשוב מכך – במה שלא אמיתי,
הלא-אמיתי חדל להטריד אותך.”
(יונתן הריסון, מתוך “להכיר במציאות לדעת שלווה”)
​
יש כבישים סואנים מאוד, שנדיר לראותם דוממים, ללא תנועה. פעם חייתי מעל כביש כזה, שהיה שקט רק ביום כיפור או כשעצרו את התנועה בשל חפץ חשוד.
לפעמים התודעה שלנו נדמית לכביש כזה, סואן מאוד, שתנועת המחשבות בו מהירה ורועשת. גם כשאנו מזהים את תנועת המחשבות המהירה, ואפילו כשאנו מודעים לכך שהתכנים או צורות החשיבה אינם תומכים בחופש וברווחה, עדיין קשה מאוד לפעמים ליצור מרווח של יציבות פנימית וחוסן, למול תנועת המחשבות.
האם יש דרכים מעשיות לרקום עם המחשבות שלנו ושל אחרים מערכת יחסים אחרת, בריאה, מפוכחת וחומלת יותר? האם ייתכן שהמחשבות ימשיכו בתנועתן אך אנחנו נהיה פחות מופעלים מהן? באילו תנאים תנועת המחשבות מואטת ונרגעת, או נרתמת באופן מיטיב לצמיחה, שחרור ופעולה מיטיבה בעולם?
בריטריט-יום זה נתאמן במספר דרכים אפקטיביות להפחתת ה”רעש” התודעתי ולמיסוס ההזדהות עם תוכן המחשבות. נשתדל להכיר במה שלא אמיתי, ונראה אם הוא יכול להטריד אותנו פחות.
נקרא בדרשות מפורסמות של הבודהה על עבודה עם מחשבות, נראה אם וכיצד הן יכולות להיות רלוונטיות לחיינו, ונכיר גם שיטות עבודה חדשות יותר לשחרור מהזדהות כובלת עם מחשבות.
יום התרגול מתאים לבעלי ניסיון קודם במדיטציה וגם לחסרי ניסיון קודם.
כל מה שקראתם עכשיו הוא רצף של מחשבות. האם שמתם לב לכך? איך הושפעתם ממנו?

קורסנגהא עם אבי פאר: מבט אל ההתהוות המותנית כגישה פסיכולוגית ומעשית
2025-11-03 20:00 - 22:30 | מפגש מקוון
נובמבר-דצמבר 2025
מבט אל ההתהוות המותנית כגישה פסיכולוגית ומעשית
שמונה מפגשים שבועיים | החל מה-03.11.25, בימי שני, 20:00-22:30
קורס אונליין (באמצעות זום)
(4 מפגשי נובמבר: 3.11, 10.11, 17.11, 24.11 | 4 מפגשי דצמבר: 1.12, 8.12, 22.12, 29.12 )
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס נובמבר-דצמבר 2025:

המסורת מספרת שכאשר הבודהה הגשים התעוררות מלאה, הוא בבת אחת ראה את רשת הסיבות והתנאים המהווים את הבסיס לחוויה האנושית-מערבולת של אירועים פיזיים ומנטליים אשר חוזרים על עצמם שוב ושוב, ובכך יוצרים דוקהא (סבל).
תובנה זו מכונה פָּטִיצָּ’ה-סמוּפָּאדָה, כלומר “התהוות מותנית” . הבודהה ראה בה חוק אוניברסלי המושל בהכרה האנושית, בתפיסה ובפעולה ומתאר את הדרך שבה עולמנו הפרטי נבנה ונוצר, מרגע לרגע.
מעגל 12 החוליות של ”ההתהוות המותנית” מציג את התובנה הבודהיסטית העמוקה ביותר לגבי הדרך הפסיכולוגית שבה מתנהלת התודעה האנושית, בתפיסה ובפעולה וכיצד עולמנו הפרטי נבנה ונוצר, מרגע לרגע.
נאמר על ”ההתהוות המותנית” שהיא אחד הלימודים המכריעים אודות השחרור, כיוון שהיא מציגה לא רק את האופן בו הסבל מתעורר ונוצר בתודעה ובחיינו, אלא גם על האופן בו ניתן להביא את אותו סבל לכדי עצירה ולהגשמה של חופש.
בקורסנגהא זה נכיר את מרכיבי ‘ההתהוות המותנית”, הקשרים וההתניות ביניהם, כגישה פסיכולוגית ומעשית . נעזר במושגים והגדרות אלו ככלים לבחינת המניעים העמוקים להתנהלותנו וליצירת שינוי מיטיב בחיינו.

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

ריטריט זן מדברי עם דהרמה מאסטר ג'ורג' האזלבאוואר
2025-10-30 12:00 - 14:00 | חולות מקמן, חולות מקמן, צומת משאבי שדה
מה עושים בריטריט ?
הפעילות בסדנה משלבת הדרכה אישית על ידי המאסטר, יחד עם סדר יום קבוצתי. הפעילות בקבוצה היא בשתיקה וכוללת תרגול טכניקות מדיטציה שונות: ישיבה, הליכה, שירה, קידות וארוחות מסורתיות. סדר היום מובנה מראש וכולל הפסקות למנוחה. בנוסף, מתקיימת שיחה פתוחה בין המאסטר והקבוצה בסגנון שאלות ותשובות וכן שיחה אישית בין המורה לתלמיד

סופ״ש קצר (ה' עד שבת) של ויפאסנה - אלה טולנאי וסנדיה בר קמה - לבעלי/ות ניסיון קודם
2025-10-30 11:00 - 18:00 | עין דור, עין דור, עין דור
הערה חשובה: הסופ”ש יתקיים במקביל לסמינר דהרמה, שהוא בדיבור.
על כן המרחב לא יהיה שקט במלואו כמו בריטריט רגיל.

*יש מקום בשירות למנהל/ת קורס בעל/ת ניסיון – אנא צרו קשר עם יעל: yael@tovana.org.il

ריטריט ויפאסנה, דיבור מיטיב, חקירה והקשבה
ריטריט הסופ”ש הזה הוא ריטריט ייחודי בו נשלב עם השקט ותרגול המדיטציה פרקי זמן של תרגול קצר בשיח והקשבה.
בפרקי הזמן המיועדים לכך נתרגל אחת ליום בשלשות שיח והקשבה על פי עקרונות דיבור מיטיב והקשבה הנוכחת.
תרגולי הדיבור הם אופציונליים וניתן יהיה לבחור לתרגל בשתיקה.
שאר הזמן יוקדש להעמקה בתרגול בשתיקה ושיחות דהרמה.
ריטריט זה הוא הזדמנות להביא לתוך המרחב השקט והמודע חקירה ערה של מהו דיבור מיטיב על פי הדרך הבודהיסטית ומרחב תומך להתנסות חיה לתרגול של נוכחות בשיח והקשבה דרך עקרונות של האטה, אמון, עדינות ודיבור כנה ומחובר ללב.
במקביל לריטריט יתקיים סמינר דהרמה שאינו בשתיקה, המרחבים המשותפים יהיו שקטים אך האווירה תכלול יוגים מדברים.

מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.

מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

יחד במחסה הבודהה, דהרמה וסנגהה: 3 או 6 שבועות בריטריט סתיו קבוצתי בשירות
2025-10-29 14:30 - 16:00 | עין דור, עין דור, עין דור
זוהי הזדמנות ייחודית לשהות ארוכה בעין דור: לשלב בין תרגול יחד ולבד, לאורך זמן וכחלק מסנגהה קטנה, בליווי ותמיכה במרכז תובנה.
בריטריט זה נשלב בין תרגול פורמלי ושעות בשתיקה לבין כ-5 שעות עשייה יומית במרכז, שתתמוך בטיפוחו ובמימוש הפוטנציאל שלו לתמיכה בעשרות רבות של מתרגלות ומתרגלים מדי שבוע.

מסגרת התרגול

שלוש ישיבות משותפות ביום.
הקשבה מדי ערב לשיחות דהרמה ושיח משותף.
יום בשבוע יוקדש לתרגול בשתיקה מלאה.
כחמש שעות עשייה בפעולה ביום במשימות שונות במרכז תובנה

שתיקה תישמר מדי ערב לאחר התרגול האחרון ועד לארוחת הצהריים שלמחרת, לטובת העמקת התרגול והשקט.

ליווי דהרמי
שיחה אישית מדי שבוע עם המורה המלווה שימי לוי, פגישה קבוצתית עם מורה / מנחה במהלך השבוע.

הריטריט יחל בישיבה במסגרת קבוצתית, בכניסה והעמקה אל התרגול בתוך מרחב משותף ותומך, ולאחריו כניסה עם הנחייה לתרגול בשילוב עשייה.
ב 29.10 בסמינר הדהרמה בהנחיית סטיבן פולדר ולילה קמחי
המתחילים ב 19.11 יחלו בסופ”ש ארוך בהנחיית שימי לוי ישובי.

תנאי לינה
לינה בבניין 7, בחדר לבד.

תהליך הרישום

כדי להגיש בקשה להצטרף, יש למלא את טופס ההרשמה שבראש עמוד זה. לאחר קבלת פרטיך ניצור קשר במייל.
שיחה עם שימי לוי, המורה המלווה של המרכז ו/או עם תמי ברקאי מנהלת מרכז עין דור, יהיו חלק מתהליך ההרשמה והקבלה לריטריט זה.

*נא לציין בהערות בטופס לאיזה משך ריטריט ברצונך להירשם ומאיזה תאריך הגעה

נציין כי תינתן עדיפות למתרגלות/ים עם ניסיון משמעותי, ולמתנדבות/ים בתובנה.

מפגש מקוון בסדרת מפגשי שבילים רבים – דהרמה אחת: הגדרות ללא גדרות – על הריקות במלואה
2025-10-17 10:00 - 12:30 | מפגש מקוון
משתתפים: הנזיר קארצון (יקי פלט), פרופ׳ יעקב רז, ד״ר סטיבן פולדר, ד״ר ערן לייש
מנחים: אילן לוטנברג ואבי פאר
“השמיטה, היא ההפנמה שמעולם לא היה מה לתפוש
כאשר כל מה שנתפש הינו אלא ארעיות וחסר מהות
ורק ההיאחזות היא המפיחה בו את עצמיותו
ללא התפישה לא היה כלל
וגם השמיטה אינה
השמיטה היא
חדלון
כל תנועת התודעה
האחיזה או ההדיפה
השמיטה אינה ההפך של ההיאחזות
השמיטה מאיינת את ההיאחזות מן השורש
מכיוון שמלכתחילה לא היה במה להיאחז
וכך גם אין מה לשמוט
אפשר פשוט לנוח.”
(שלמה בזם)
“ריקות” (סונייטא בפאלי, שונייטא בסנסקריט) הינו מושג מרכזי בבודהיזם, במיוחד בזרמים של המהאיאנה, אשר מתאר את הטבע האולטימטיבי של המציאות ושל כל “הדברים” (התופעות) – כנעדרי מהות מצד עצמם, וללא קיום מתמשך, נפרד ולא מותנה.
ישנם אתגרים בהבנת ובהפנמת הריקות. קשה לפעמים להבין רעיון פילוסופי שמנוגד לאינטואיציה הטבעית של קיום עצמאי וקבוע. ישנן גם ביקורות שטוענות כי הדגש על ריקות עלול להוביל לפסיביות או לניכור רגשי.
יש המתייחסים אליו כמושג פילוסופי ותיאורטי בלבד מבית מדרשו של הבודהה, שאין בינו ובין חיי היומיום שלנו כהוא זה. אבל, על פי הגישה הבודהיסטית, הבנה נכונה והפנמה מעמיקה של מושג הריקות, מהווים את הבסיס ליצירת חופש, משמעות ואיכות חיים מטיבה.
במפגש זה נלמד על ההבנה הבודהיסטית של ”ריקות התופעות” ונתייחס לנושאים כמו:

רמות הבנה שונות של “ריקות התופעות”
”ריקות מקיום עצמי” במונחים פרקטיים
כיצד הבנת הריקות מביאה משמעות וערך בחיינו
הקשר ההכרחי בין ריקות לבין חמלה
אם הכל “ריק” – מדוע זה מרגיש כל כך “מלא”

קורס קיץ עם אבי פאר: בודהא יקר - יש פחד בחיי, תגיד לי מה אפשר לעשות
2025-09-29 20:00 - 22:30 | מפגש מקוון
ספטמבר -אוקטובר 2025
ארבעה מפגשים שבועיים | החל מה-29.09.25, בימי שני , 22:30-20:00
קורס אונליין (באמצעות זום)
1 מפגש ספטמבר: 29.9 | 3 מפגשי אוקטובר : 13.10, 20.10, 27.10
שיחות רבות של הבודהא עוסקות במפגשיו עם אנשים המגיעים אליו עם שאלות ובקשה לייעוץ עקב אירוע ספציפי או תקופה קשה, שעוררו בהם פחד, אי-שקט ודאגות.
בחלק מהמקרים, אנשים מבקשים תשובה לגבי פחד ספציפי, במקרים אחרים הם אפילו לא מודעים לפחדים שקיימים בהם ומבקשים עצה כללית לחייהם.
האופן בו הבודהא מנווט את המפגשים, מגיב ומייעץ, מעורר השראה ומחשבה כאחד. אין “עצות כלליות”. התייחסותו מותאמת לאדם שפנה, למצבו הנפשי, ליכולותיו ולסיטואציה הספציפית.
בקורס קיץ זה נעבור על מספר סוטרות (שיחות) כאלה העוסקות בסוגי פחד שונים ונחקור אותן לעומק, כדי למצוא את הרלבנטיות שלהם לתקופתנו ולכל אחד ואחת מאיתנו:

כיצד פחדים וסכנות נתפסים ונחווים-מה סובייקטיבי ומה אובייקטיבי (סוטרת ‘סכנות’)
מדוע לא כל הכפופים למוות, חוששים ונבהלים ממנו (סוטרת ‘היעדר פחד’)
הפחד לשכוח את מה שלמדנו ותרגלנו, דווקא ברגעי מבחן (סוטרת ‘מאהאנאמה’)
מדוע לחיות כפי שאנו מאמינים שנכון, לא מספיק. מה צריך לדעת (סוטרת ‘חקיין הכלב’)

המפגשים משלבים תרגול מדיטציה מונחה, אפשרות לשיתוף ושאלות, והרצאה על נושאי הקורס , בדגש על יישומם בחיי היומיום.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
להאזנה לשיחות על בודהיזם של אבי פאר ביוטיוב- לחץ/י כאן
מחיר: 320 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

מפגש מקוון בסדרת מפגשי שבילים רבים – דהרמה אחת: בכל העונות צפויים שיטפונות – את מה שוטפים השיטפונות?
2025-08-15 10:00 - 12:30 | מפגש מקוון
משתתפים: הנזיר המכובד פניננדו בהיקהו, ד״ר אורה סתר, ד״ר גידי איפרגן, אביגיל פן
מנחים: אילן לוטנברג ואבי פאר
“כיצד, אדון יקר [הכוונה לבודהה] חצית את השיטפון?”
“על ידי כך שלא עמדתי במקום, חבר, ולא דחפתי. “
“הכיצד, אדון יקר, חצית את השיטפון על ידי כך שלא עמדת במקום ולא דחפת ?”
“כאשר עמדתי במקום, חבר, שקעתי. כאשר דחפתי, נסחפתי.
כך חבר, על ידי כך שלא עמדתי במקום, ולא דחפתי, חציתי את השיטפון.”
(מתוך ‘הדרשה על חציית השיטפון’. ‘דברי הבודהה’, קרן ארבל. ההוצאה לאור של אוניברסיטת תל אביב)

“השיטפונות” הם אותם מצבי תודעה שסוחפים את האדם מבהירות, שלווה, הכלה וחופש. כאשר הם נוכחים בנו, אנו חווים קושי גדול, אי-וודאות מתמשכת, או אפילו תחושת טראומה.
בדרשה למעלה, השואל מעלה בפני הבודהה שאלה מעשית – כיצד ניתן לחצות את השיטפון?
תשובתו של הבודהה אינה פשוטה להבנה: “על ידי כך שלא עמדתי במקום, חבר, ולא דחפתי.” בכך, הבודהה מזכיר לנו את שני כיווני התגובה הנפוצים, כאשר אנו חווים תקופה של “שיטפון”:

או כניעה ו”עמידה במקום” (שמביאים אותנו ל”שקיעה” מנטלית)
או אי-קבלה ומאמץ “לדחוף’ אותם מאיתנו והלאה (שמביאים אותנו ל”הסחפות” מתמשכת משיטפון לשיטפון)

במפגש זה נשמע על גישות ופרשנויות שונות להבנת מושג השיטפון, ועל הדרכים לחציית השיטפונות הפרטיים שלנו, כפי שהן באות לידי ביטוי במסורות הבודהיסטיות השונות. נלמד מהן השיטות השונות (אמצעים מיומנים) אותן לימד הבודהה, שבעזרתן ניתן ליישם בחיינו את עדותו כהנחיה מעשית בעתות משבר – לא לעמוד במקום ולא לדחוף.

ריטריט זן: סוף שבוע של תרגול והתאוששות עם הסנגהה של ד״ר ארז יוסקוביץ׳
2025-08-07 10:00 - 17:00 | מנזר Casa Nova עין כרם, עין כרם, Israel
סוף שבוע של תרגול זן אינטנסיבי באווירה שקטה ומעמיקה, במנזר Casa Nova שבעין כרם.
במהלך הריטריט נתרגל מדיטציית זאזן, הליכה מדיטטיבית, תרגולים של שקט נוכח וחקירה ישירה, לצד לימוד טקסטים ושיחות דהרמה. התרגול מבוסס על מסורת הזן היפנית – תרגול מדויק וישיר, המכוון לפגישה בלתי אמצעית עם החיים כפי שהם.

יחד במחסה הבודהה, דהרמה וסנגהה: ריטריט ארוך קבוצתי בשירות - בליווי שימי לוי ובסיוע תמי ברקא
2025-08-01 14:30 - 16:00 | עין דור, עין דור, עין דור
להיות יחד במחסה הבודהה, דהרמה וסנגהה ולשלב תירגול בחיי יומיום – בעינים טובות

זוהי הזדמנות ייחודית לשהות ארוכה בעין דור: לשלב בין תרגול יחד ולבד, לאורך זמן וכחלק מסנגהה קטנה, בליווי ותמיכה במרכז תובנה.
בריטריט זה נשלב בין תרגול פורמלי ושעות בשתיקה לבין כ-5 שעות עשייה יומית במרכז, שתתמוך בטיפוחו ובמימוש הפוטנציאל שלו לתמיכה בעשרות רבות של מתרגלות ומתרגלים מדי שבוע.

מסגרת התרגול
שלוש ישיבות משותפות ביום.
הקשבה מדי ערב לשיחות דהרמה ושיח משותף.
יום בשבוע יוקדש לתרגול בשתיקה מלאה.
כחמש שעות עשייה בפעולה ביום במשימות שונות במרכז תובנה

שתיקה תישמר מדי ערב לאחר התרגול האחרון ועד לארוחת הצהריים שלמחרת, לטובת העמקת התרגול והשקט.

ליווי דהרמי
שיחה אישית מדי שבועיים עם המורה המלווה שימי לוי, פגישה קבוצתית עם מורה ומנחה במהלך השבוע.

הריטריט יחל בישיבה במסגרת קבוצתית בריטריט ויפאסנה בהנחיית ראדהה ניקולסון, בכניסה והעמקה אל התרגול בתוך מרחב משותף ותומך ולאחריו כניסה עם הנחייה לתרגול בשילוב עשייה. הריטריט יסתיים ביום שבת, 13.9

ריטריט זן עם זן מאסטר Sato Migaku
2025-07-29 12:00 - 15:00 | מנזר Casa Nova עין כרם, עין כרם, Israel
הזן הוא אחד מהזרמים המיסטיים מהבולטים היום בעולם. תרגול זן מתאים לחילונים ולדתיים, נשים וגברים, בודהיסטים, נוצרים, יהודים וחסרי דת. הזן סוגר את הפינה החסרה עד כאב בעולם המודרני החילוני והדתי גם יחד – המפגש עם המוחלט. ביפנית מכונה המהפך הפנימי הזה ‘קנשו’ או ‘סאטורי’. את הריטריט שייערך במנזר קאזה נובה בעין כרם יוביל מאסטר זן ופרופ’ לתיאולוגיה Sato Migaku מיפן.
בריטריט יתורגלו: מדיטציית זאזן
קינהין – הליכה במדיטציה
טיישו – לימוד של הטקסטים המכוננים בתרבות הזן
דוקוסאן – מפגש אישי יומי של מורה ומתרגל, שהוא רב חשיבות בדרך הזן.
מתרגלים מתקדמים יקבלו קואן – חידה פרדוקסאלית המצביעה אל האמת המוחלטת.
אנחנו נפגשים לריטריט הזן בזמן של שבר גדול, אובדן וסבל עצום. כמו בשלב הראשון בעשרת הציורים ‘אדם מחפש פר’ (טקסט זניסטי מכונן מהמאה ה-12), היציאה למסע החיפוש נובעת מקושי, צער ובלבול. הפר, מסמל את הטבע האמיתי שלנו והחיפוש אחריו מעלה ספקות ושאלות, אך זוהי ההתחלה המבורכת של המסע הגדול. ממש בדומה לקריאה העתיקה המקראית ‘קול קורא במדבר’ (ישעיהו מ ג). אז אם אתם שומעים קריאה לצאת למסע… צרו קשר.
פרטים והרשמה: דן ווסרמן – 0544862651

שבת דהרמה על נונדרו עם ליאורה פרייס
2025-07-19 09:30 - 17:00 | כפר מונש
המסורת של הבודהיזם הטיבטי מזוהה עם מסורת הווג’ריאנה (נקראת גם טנטרָיאנה או מנטרָיאנה), והיא מתבססת הן על המהאיאנה והן על ההינאיאנה (התרוואדה). יש חשיבות רבה מאד באימון בשתי המסורות הראשונות לפני שנכנסים לדרך הוג’ריאנה.
כחלק בלתי נפרד מהמהאיאנה, המוטיבציה של הווג’ריאנה היא בודהיצ’יטה: השאיפה להגיע להארה על מנת להביא תועלת מרַבית לכל בעלי התודעה עד אחד. בדרך הווג’ריאנה “הפרי הוא הדרך”, כלומר אנחנו מתאמנים לחוות את טבענו האמיתי, את היותנו בודהה. דרך זו מיועדת למתרגלים שבראותם את סבלם הרב של כל היצורים, הם חשים שאינם יכולים לחכות עידנים רבים עד שיגיעו למצב בו יוכלו לעזור להם להשתחרר מסבלם. הם מרגישים צורך עז שהדבר יקרה מהר ככל האפשר. המייחד את הווג’ריאנה הוא היותה הדרך המהירה ביותר להשגת המטרה; נאמר שבדרך זו ניתן להגיע להארה בגלגול חיים אחד.
אך יש להגיע לתרגולים הללו עם רמת מוכנות מסוימת, כמו עיבוד השדה לפני הזריעה. יש לעשב את השדה, לדשן אותו ולחרוש אותו, פעולות שייצרו את התנאים האופטימליים לנביטת הזרעים ושגשוגם. כמובן שיהיה צורך מתמיד בטיפול בשדה ובזרעים גם לאחר הנביטה…
על מנת לתרגל דזוגצ’ן, מהאמודרה או מדהיאמקה, יש צורך בעבודה מכינה של התודעה. לבסס מחשבות שתייצבנה את השאיפה להקדיש את חיינו לתרגול הדהרמה, לטהר את התודעה מאינסוף מערפלים שדבקו בה באינספור גלגולי חיים, לצבור פוטנציאל זכות, וליצור קשר קרוב ומשמעותי עם המורה והשושלת שלו.
לשם כך נוצרו התרגולים המקדימים, הנונדרו. לעיתים, בעיקר במערב, מזלזלים בחשיבותם. המורים אומרים שהרצון לדלג עליהם הוא כמו לרצות להפליג בים מבלי לעבור את קו החוף; ושהתרגולים המקדימים עמוקים ועשירים בפני עצמם ויכולים להביא להתקדמות משמעותית ותובנות ישירות בדרך להארה.
קיימים שמונה תרגולים מקדימים המחולקים לשתי קבוצות: ארבעה “משותפים” – לשלושת המובילים (התרוואדה, המהאיאנה והווג’ריאנה), וארבעה שאינם משותפים והם ייחודיים לווג’ריאנה בלבד. ארבעת הראשונים, המשותפים:

לידת האדם הנדירה והיקרה
ארעיות ומוות
חוק הגורם והתוצאה – הקרמה
הסבל שבסמסארה.

הארבעה הייחודיים (שאינם משותפים):

בקשת מקלט + כינון תודעת ההארה +השתחוויות
טיהור על ידי מדיטצית וג’רסטווה
הגשת מנחת מנדלה
גורו יוגה

באופן מסורתי, תרגולים אלה נעשים במסגרת ריטריט של שלוש שנים, שלושה חודשים, שלושה שבועות ושלושה ימים. לפחות פעם אחת… המתרגלים משלימים 100,000 מכל אחד מארבעת האחרונים טרם קבלת הנחיות לתרגולי הווג’ריאנה. כיום, בחמלתם הרבה, מקצרים המורים את התהליך במיוחד עבור התלמידים המערביים, ומאפשרים להתחיל ולתרגל מהאמודרה, למשל, עוד לפני שמשלימים את התרגולים המכינים עד תומם.
אז מה נעשה בשבת ?
– נמדוט על ארבעת התרגולים המשותפים, אותם רובנו מכירים,.
– נתוודע יותר לעומק לארבעת התרגולים שאינם משותפים.
– נקבל מלאמה פלג’ור באופן ישיר את הLUNG- – התמסורת שבעל פה , המאפשרת להתחיל בתרגול.
– נתנסה בתרגול עצמו.
כל זאת על מנת לחוות מעט מהטעם של התרגולים המעצימים הללו, כך שמי שירצה להתאמן בהם בצורה מסודרת, יוכל לדעת מה עומד לפניו, ואף להתחיל לתרגל.
לנרשמים יישלחו חומרי עזר כהכנה, להיכרות עם הישויות השמימיות המופיעות בתרגולים, המנטרה של וג’רסטווה, והמשפטים הנאמרים תוך ההשתחוויות, הגשת מנחת המנדלה והגורו יוגה.
כמובן שקיומו של יום הלימוד והתרגול תלוי במצב הבטחוני הרגיש בארץ.
בברכה לשקט, לסיום כל המלחמות, לשיבתם של כל החטופים ולשיקום האזור כולו.
​

להרשות לעצמנו לשמוח תרגול מודיטה: הכרת תודה ושמחה מפרגנת עם ענבל הללי בלס
2025-07-18 09:00 - 16:00 | מלון נווה שלום
ארבע איכויות הלב: אהבה ורצון טוב (מטה), חמלה, שמחה מפרגנת ואיזון נקראות “משכנים שמיימיים”, ובצדק.
כאשר התודעה שוכנת בהן, אלו איכויות אשר מאפשרות יציאה מתוך חוויית האני המצומצמת והנפרדת, אל חיבור עמוק וקרוב לעצמנו, לזולת ולחיים.
השמחה המפרגנת היא איכות יפהפייה שלא תמיד פשוט לטפח ולתרגל. נאמר שקל יותר לשהות בחמלה מאשר בשמחה מפרגנת. אולי באיזשהו מקום קל לנו יותר לפעמים להשתתף בצער מאשר להשתתף בשמחה.
אבל ככל שאנו מטפחים את המודיטה, את השמחה המפרגנת, אנו באים במגע עם אינספור סיבות להיות שמחים, וגם אנשים סביבנו הופכים בדרך כלל להיות שמחים יותר, כי מי לא אוהב שמסתכלים עליו בעיניים טובות, מעריכים אותו ומפרגנים לו?
השמחה המפרגנת והחמלה משלימות ומאזנות זו את זו. השמחה המפרגנת נותנת לנו כוחות להעז להיות במגע עם הקושי. החמלה מפגישה אותנו באומץ ובענווה עם האובדנים והצער ולא רק עם השמחות וההצלחות.
אם אנחנו רוצים לתמוך ברווחה, בריפוי ובצמיחה שלנו ושל אחרים סביבנו, כדאי לטפח את כל איכויות הלב.
כשאנשים חווים קושי, מחלה, כאב או סבל אחר, אם נשים דגש על הקושי בלבד, הרי שתפיסתנו תהיה מצמצמת, אולי אף תורגש כרחמים. עם זאת, כשרואים לצד הקושי גם את הכוחות ופוטנציאל הצמיחה האדיר – אפשר להתרחב, להעמיק שורשים ולצמוח.
ביום התרגול נלמד ונתרגל מדיטציות של הכרת תודה ושמחה מפרגנת. נטפח בתוכנו הכרה בתנאים התומכים בחיינו ובחייהם של אחרים, ונתאמן בשמחה. יום התרגול מתאים למתחילים ולמנוסים בתרגול.

גינת התודעה פסיכולוגיה בודהיסטית בהשראת מורה הזן תיך נאת האן עם חגית הרמון
2025-07-17 18:30 - 20:00 | מפגש מקוון
התודעה היא שדה
בו טמונים כול סוגי הזרעים.
שדה התודעה הזה יכול להיקרא
‘כול הזרעים’.“

זהו הבית הראשון מתוך טקסט בן חמישים בתים שכתב תיך נאת האן. באמצעות הטקסט הזה הוא ניסה לתמצת ולהנגיש את החקר הנפלא, המרתק והיקר מפז של התודעה על פי הבודהיזם, ועליהם, בין השאר, יתבסס הקורס.
הטקסט מתבסס על מסורת רבת שנים שהחלה במורים כוַסובנדו (מייסד אסכולת ויג’נפּטי-מַטְרַה), ומתוך הבנה שהעמקה כזו בטבע התודעה יכולה לעזור רבות למתרגלים ומתרגלות להבין את תודעתם ולהקל על סבל. כמו שאמר מורה הזן טונג צ’יו: “כשאנחנו מבינים כיצד פועלת תודעתנו, התרגול נעשה קל.”
תיך נאת האן אומר שהבנה היא החומר שממנו עשויים אהבה ורוחב לב. הבנה של מה? של סבלנו, של אושרנו, של תודעתנו (שאינה נפרדת מגופנו).

חקר התודעה הבודהיסטי מתווה דרך לריפוי ולשחרור מסבל. תרגול תשומת לב והבנה עמוקה של התודעה מאפשרים לטפל בתודעה ובגוף שלנו, לשמור עליהם ולהיטיב איתם.
ממש כשם שגנן מטפח את גינתו – כך אנו מטפחים, בעזרת התרגול, את שדה תודעתנו ומרפאים את חלקי התודעה שלנו הזקוקים לריפוי. וממש כמו גנן הנענה לטיבה המשתנה תמידית של גינתו – זוהי משימה לכול החיים.

אפשר לקבל קצת שקט?! ​ עם איתי ארצי
2025-07-16 17:00 - 20:00 | בית רייזל + זום, כפר סבא
נחנו חיים בתוך מציאות שמרעישה בכל רגע – רשתות חברתיות, טלפונים, חדשות, צפצופים והתראות – כולם מושכים את תשומת הלב שלנו שוב ושוב מהשקט המיוחל.

אפילו כשהסביבה שקטה, לא תמיד קל לנו להיות בשקט בתוך עצמנו.
המחשבות רצות, הדאגות מציפות, והכמיהה לנוח בעצמה כבר מעייפת.

אנחנו מרגישים שאנחנו “צריכים חופש”, אבל גם כשהוא מגיע – אנחנו מוצאים את עצמנו עם אותו הרעש, רק בסביבה אחרת.

אם נסכים לרגע לבחון אותו, נוכל אולי לראות שהרעש שבתודעה הוא לא אויב שצריך להילחם בו – אלא קול שראוי להקשיב לו. לפעמים, דווקא כשאנחנו מפסיקים לנסות להשתיק אותו – אנחנו יכולים להתחיל להכיר אותו באמת, ולהתחבר למה שנמצא מתחתיו.

הדרך לשלווה, אינה בניסיון להשתיק את הרעש, אלא בהתיידדות עמו ובהקניית הרגלי תודעה אלטרנטיביים.

הקורס יתמקד בנושאים הבאים:
זיהוי הרעש – המקורות החברתיים, התרבותיים, האישיים והפסיכולוגיים שמייצרים את הרעש הבלתי פוסק בתודעה שלנו.
ויתור על המלחמה בתודעה – מתוך הבנה, הסכמה וחמלה לעצמי.
עבודה על שריר תשומת הלב – אימון התודעה לשים לב לעומס התודעתי – לזהות אותו כשהוא קיים ולהכיר אותו באינטימיות.
סלילת ״כביש עוקף רעש״ – גיבוש הרגל תודעתי של תשומת לב לנשימות
תרגול מיומנות הריכוז המדיטטיבי – השקטה וייצוב של התודעה מתוך חוויה

במפגשים נלמד, נתרגל מדיטציה ונקיים שיח משותף על המפגש שלנו עם נושאי הקורס.

ערב מבוא לזן מדיטציה בהוד השרון
2025-07-14 18:45 - 20:30 | DANA YOGA, ישורון 47, הוד השרון
אתם מוזמנים למפגש מבוא למדיטציית זן שיתקיים במרכז זן השרון.
ערב המבוא מיועד לחדשים ולוותיקים כאחד, ובמהלכו נעבור על דרכי המדיטציה אותן תוכלו לתרגל בקבוצה או בצורה פרטנית בביתכם.
מרכז הזן בהוד השרון הוא חלק מבית הספר הבינלאומי לזן – קואן אום, המונה למעלה ממאה מרכזים בכל העולם.
✽ ✾ ✿ ❀ ❁ ❃ ❊ ❋
למי המפגש מיועד?
המפגש מתאים לאלו אשר רוצים להתנסות לראשונה במדיטציית זן ומעוניינים להכניס תרגול מדיטציה לחייהם, ולמתרגלים עם ניסיון אשר עדיין לא התנסו במדיטציית זן ומעוניינים להרחיב את מנעד התרגול האישי שלהם.
✽ ✾ ✿ ❀ ❁ ❃ ❊ ❋
מהם עקרונות מדיטציית הזן?
– תרגול הזן מכוון אותנו לחוות את החיים כפי שהם כאן ועכשיו, ברגע הזה.
– להיוודע לטבע האמיתי שלנו ולפעול מתוך חמלה וחכמה.
– מדיטציית הזן מסייעת לשקט ושלווה פנימית.
אנו נתרגל את המדיטציה אשר נלמדת במעל 100 מרכזי קואן אום בעולם עפ”י המסורת של הזן הקוריאני.
✽ ✾ ✿ ❀ ❁ ❃ ❊ ❋
📍פרטי האירוע:
14 ליולי
מקום: מרכז הזן, רח’ ישורון 47, הוד השרון (כניסה דרך שער עץ עליו כתוב Dana Yoga)
שעות: 18:45–20:30
עלות סמלית: 30 ש”ח בלבד
– כדי להבטיח את מקומכם אנא הירשמו בקישור
https://www.meshulam.co.il/s/1c5941
לשאלות ופרטים נוספים ניתן ליצור קשר עם אביטל 0544317255
✽
** יינתן זמן לשאלות ותשובות
בכדי להרשם יש לשלם את דמי ההרשמה בקישור המצורף.
דמי ההרשמה אינם ניתנים להחזרה גם במקרה של ביטול.
הקישור לתשלום עבור המפגש
https://www.meshulam.co.il/s/1c5941
✽
את מפגש המבוא מנחים אביטל סבג ותום ורד – מורי דהרמה בבית הספר לזן ‘קואן אום’ בעלי ותק של למעלה מ17 שנים בתרגול מדיטציה.
לאחר המפגש תינתן האפשרות למשתתפים להצטרף לאחת מקבוצות הישיבה השבועיות של מרכז הזן 🙏
אתר בית הספר לזן הישראלי
תרגול מדיטציה בדרך הזן – קוואן אום ישראל

נשמח לראותכם!

קורסנגהא עם אבי פאר: איך לעבוד עם רגשות ספציפיים-ההבנה הבודהיסטית
2025-07-07 20:00 - 22:30 | מפגש מקוון
יולי-אוגוסט 2025
איך לעבוד עם רגשות ספציפיים-ההבנה הבודהיסטית
שמונה מפגשים שבועיים | החל מה-07.07.25, בימי שני, 20:00-22:30
קורס אונליין (באמצעות זום)
(4 מפגשי יולי: 7.7, 14.7, 21.7, 28.7 | 4 מפגשי אוגוסט: 4.8, 11.8, 18.8, 25.8 )
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס יולי-אוגוסט 2025:
הדרך הבודהיסטית מזמינה אותנו לעצור ולבדוק לעומק רגשות שונים -מה מקורם, מדוע הם עולים , וכיצד הם מתבטאים בחיינו- במערכות היחסים שלנו עם עצמנו ועם אחרים
בהבנה עמוקה עוד יותר, ישנה גם הצעה להביט על אופן ההתייחסות שלנו לכל רגש כזה, מה הרווחים והמחירים שאנו חווים עם עלייתם או דעיכתם.
בקורסנגהא זה נתחיל בהבנה כללית של רגשות בבודהיזם:

רגשות- מה זה בכלל
שלוש שיטות לעבודה עם רגשות מטרידים
דוקהא- לא מה שחשבנו

בנוסף, ככל שיאפשר לנו הזמן, נעסוק בחלק מהרגשות ומצבי התודעה הספציפיים מתוך הרשימה הבאה:

חוסר ערנות ואשליה
ויתור והסתגרות
מוסריות וחרטה
השתוקקות לסוגיה (הפנים הרבות של “לו יהי”)
הדחייה לסוגיה (הפנים הרבות של “לא יהי”)
שיפוטיות משווה, קנאה, קמצנות וצביעות
להיות נגד, להתעקש , לפקפק
אין לי כוח לכלום
הדרך מהיאחזות והיקשרות אל אי-היקשרות, התפכחות ושחרור
נדיבות, יציבות וגם דחיפות שלווה

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

ריטריט בנושא איכויות הלב - שימי לוי וסטיבן פולדר - בעלי/ות ניסיון קודם
2025-07-04 14:30 - 17:00 | עין דור, עין דור, עין דור
לב רחב – תודעה צלולה

בריטריט זה נלמד לשחרר את גבולות תודעת הלב, להרחיב ולפתח את היכולת הגדולה של הלב לעזור לנו להתחבר מחדש לעצמנו ולעולם. נתרגל קרבה , רכות התידדות וחמלה כלפי עצמנו וכלפי אחרים, איכויות הנחוצות כל כך בחיינו.
ימים של מרחב לחקור וחדד את חיי הרגש, האפשרות לנוע מכעס, עצבנות, אכזבה, עצב ופחד, לשמחה, התלהבות, אהבה וחמלה.
נקדיש את הימים הראשונים לפיתוח נוכחות, ובהירות תודעתית, ולאחר מכן נתרגל בטכניקה בודהיסטית מסורתית לפיתוח איכויות של מטה, חמלה ושמחה האיכויות הבילתי מדידות (ברהמה ויהרה).
הריטריט יוקדש לזהות את האפשרויות לחופש באמצעות שתי כנפיים – חוכמה וחמלה

אפשר לקבל קצת שקט?! ​ עם איתי ארצי
2025-07-02 17:00 - 20:00 | בית רייזל + זום, כפר סבא
אנחנו חיים בתוך מציאות שמרעישה בכל רגע – רשתות חברתיות, טלפונים, חדשות, צפצופים והתראות – כולם מושכים את תשומת הלב שלנו שוב ושוב מהשקט המיוחל.

אפילו כשהסביבה שקטה, לא תמיד קל לנו להיות בשקט בתוך עצמנו.
המחשבות רצות, הדאגות מציפות, והכמיהה לנוח בעצמה כבר מעייפת.

אנחנו מרגישים שאנחנו “צריכים חופש”, אבל גם כשהוא מגיע – אנחנו מוצאים את עצמנו עם אותו הרעש, רק בסביבה אחרת.

אם נסכים לרגע לבחון אותו, נוכל אולי לראות שהרעש שבתודעה הוא לא אויב שצריך להילחם בו – אלא קול שראוי להקשיב לו. לפעמים, דווקא כשאנחנו מפסיקים לנסות להשתיק אותו – אנחנו יכולים להתחיל להכיר אותו באמת, ולהתחבר למה שנמצא מתחתיו.

הדרך לשלווה, אינה בניסיון להשתיק את הרעש, אלא בהתיידדות עמו ובהקניית הרגלי תודעה אלטרנטיביים.

הקורס יתמקד בנושאים הבאים:
זיהוי הרעש – המקורות החברתיים, התרבותיים, האישיים והפסיכולוגיים שמייצרים את הרעש הבלתי פוסק בתודעה שלנו.
ויתור על המלחמה בתודעה – מתוך הבנה, הסכמה וחמלה לעצמי.
עבודה על שריר תשומת הלב – אימון התודעה לשים לב לעומס התודעתי – לזהות אותו כשהוא קיים ולהכיר אותו באינטימיות.
סלילת ״כביש עוקף רעש״ – גיבוש הרגל תודעתי של תשומת לב לנשימות
תרגול מיומנות הריכוז המדיטטיבי – השקטה וייצוב של התודעה מתוך חוויה

במפגשים נלמד, נתרגל מדיטציה ונקיים שיח משותף על המפגש שלנו עם נושאי הקורס

אפשר לקבל קצת שקט?! קורס בכפר סבא עם איתי ארצי
2025-07-02 17:00 - 20:00 | בית רייזל, בית רייזל, כפר סבא
שישה מפגשים בימי רביעי, החל מה-02/07/25, בין השעות 17:00-20:00, בבית רייזל, כפר-סבא
אנחנו חיים בתוך מציאות שמרעישה בכל רגע – רשתות חברתיות, טלפונים, חדשות, צפצופים והתראות – כולם מושכים את תשומת הלב שלנו שוב ושוב מהשקט המיוחל.
אפילו כשהסביבה שקטה, לא תמיד קל לנו להיות בשקט בתוך עצמנו.
המחשבות רצות, הדאגות מציפות, והכמיהה לנוח בעצמה כבר מעייפת.
אנחנו מרגישים שאנחנו “צריכים חופש”, אבל גם כשהוא מגיע – אנחנו מוצאים את עצמנו עם אותו הרעש, רק בסביבה אחרת.
אבל אם נסכים לרגע לבחון אותו, נוכל אולי לראות שהרעש שבתודעה הוא לא אויב שצריך להילחם בו – אלא קול שראוי להקשיב לו. לפעמים, דווקא כשאנחנו מפסיקים לנסות להשתיק אותו – אנחנו יכולים להתחיל להכיר אותו באמת, ולהתחבר למה שנמצא מתחתיו.
הדרך לשלווה, אינה בניסיון להשתיק את הרעש, אלא בהתיידדות עמו ובהקניית הרגלי תודעה אלטרנטיביים.
הקורס יתמקד בנושאים הבאים:

זיהוי הרעש – המקורות החברתיים, התרבותיים, האישיים והפסיכולוגיים שמייצרים את הרעש הבלתי פוסק בתודעה שלנו.
ויתור על המלחמה בתודעה – מתוך הבנה, הסכמה וחמלה לעצמי.
עבודה על שריר תשומת הלב – אימון התודעה לשים לב לעומס התודעתי – לזהות אותו כשהוא קיים ולהכיר אותו באינטימיות.
סלילת ״כביש עוקף רעש״ – גיבוש הרגל תודעתי של תשומת לב לנשימות
תרגול מיומנות הריכוז המדיטטיבי – השקטה וייצוב של התודעה מתוך חוויה

במפגשים נלמד, נתרגל מדיטציה ונקיים שיח משותף על המפגש שלנו עם נושאי הקורס.
סיכומי המפגשים, ההקלטות וחומרים משלימים יהיו זמינים לתלמידים דרך אפליקציה בנייד.

חרדה, דאגה ואורחים אחרים אימון ועיון בחמשת המכשולים עם יובל אידו טל
2025-06-30 09:00 - 11:00 | מפגש מקוון
בבודהיזם מונים חמישה סוגים של מכשולים-אורחים שנוהגים לבקר בתודעתו של אדם והם: השתוקקות, כעס, אי-שקט, קהות, ספקנות (ספקנתנות).

בעולם המודרני, יהיו מוכרים החמישה האלה בעיקר תחת כותרת אחרת שמתארת תמהילים שונים של החמישה או של חלקם וידועה בשם ״חרדה״.

בימים טרופים אלה, עם האירועים המיוחדים שצבעו את התקופה האחרונה בצבעים קודרים במיוחד, נראה שהמפגש עם חמשת המכשולים תכוף מאי פעם. ואולם, יופיים של התהליכים הבודהיסטיים טמון לעתים קרובות בפשטותם התבניתית. ולפיכך, אם הצלחנו להבין את העקרון שמאפשר לנו לפרק חרדה בבואה, ולהמעיט מכוחה לפעמים אפילו עד כדי התפוגגותה, אזי כמות האתגרים שניצבים מולנו, רבים ככל שיהיו, כבר פחות מאיימת, והופכת לענין פתיר.

חרדה אינה מצב קיומי שאיתו נידונו פשוט לחיות כמו שהוא. יש הרבה מה לעשות כדי להקל, לרפא ולפעמים אף לפתור את רוב רובם של אירועי החרדה הקיומיים.

בקורס זה נלמד ונתאמן כדי להתמודד טוב יותר עם חרדות חיינו, בין אם הן קשורות לסוגיות הייחודיות לתקופה זו ובין אם מדובר בעניני חיים כלליים יותר.
